kardosdrur/scandi-wiki huggingface dataset:
Emmerik Jensen

Emmerik Jensen (født 15. maj 1922, død 5. august 1972 i Schweiz) var en dansk læge og professor.

Emmerik Jensen var yngste søn og efternøler af forfatteren Johannes V. Jensen og dermed ud af Jensen-familien fra Farsø.
Han blev født omkring tidspunktet hvor faren udgav bogen Cimbrernes Tog, og bogen dedikerede Johannes V. Jensen til sønnen.
Emmerik Jensens ældre brødre var Villum Jensen og den senere kredslæge Jens Jensen.
Fra sin ungdom kendte han Eva Bendix og Aage Bohr.
Emmerik Jensen gik på Frederiksberg Gymnasium,
bestod den medicinske embedseksamen omkring 1949,
og kom i praktik i Thisted.
I en årrække virkede Emmerik Jensen ved Rigshospitalet som prosektor, og var i følge Leif Nedergaard en vellidt lektor i patologisk anatomi.
Han blev udnævnt til professor i patologisk anatomi ved Københavns Universitets lægevidenskabelige fakultet den 1. marts 1969.
En studerende beskrev ham senere som "den patologiske anatomis ungdomsfriske kvindeglade John F. Kennedy type".

Fra 1958 stammer bogen Studies on the Hormonal Regulation of the Mouse Hair Cycle.

Emmerik Jensen døde tragisk ved en bjergbestigningsulykke som blot 50-årig.
Med sin sygeplejerskekæreste var han taget til de schweiziske bjerge.
Under en bestigning mistede den unge pige fodfæstet og trak dem begge i døden. Ulykken blev rapporteret i Ekstra Bladet.
Før sit endelige havde han i 1954 deltaget i den dansk-norske grønlandsekspedition til Staunings Alper.
Emmerik Jensen var en aktiv sportsmand i andre grene end bjergbestigning. Han deltog kort i bestyrelsesarbejdet for B93,
hvor han spillede tennis.

Det Kongelige Bibliotek er i besiddelse af flere fotografier af Johannes V. Jensen og den unge Emmerik sammen.
Efter farens død deltog Emmerik Jensen i flere mindehøjtidligheder for faren, en norsk mindefest i 1965 holdt på Ekeberg hovedgård
og til indvielsen den 20. januar 1972 af en rekonstruktion af Johannes V. Jensens arbejdsværelse på Nationalmuseet.
Hans søn er saxofonisten Hans Ulrik.

Referencer 

Læger fra Danmark
Professorer fra Københavns Universitet
Johannes V. Jensen
Ansatte på Rigshospitalet
T1000

T1000 (også kaldet østvogne) var en type metrovogne, der blev benyttet på T-banen i Oslo.

Vognene 1001-1105 (T1-2, T1-1 og T2) blev anskaffet ved etableringen af de østlige T-baner fra 1984 til 1967. 1106-1135 (T3) blev anskaffet fra 1969 til 1972, og 1136-1162 (T4) blev anskaffet fra 1975 til 1977. Vognene var kun udstyret med strømaftager til strømskinne, og kunne derfor ikke bruges på de vestlige T-baner, der benyttede køreledning.

T1000-vognene kørte for sidste gang 19. juni 2009, efter at afløseren MX3000 efterhånden var blevet indsat i drift fra september 2006. T1000-vognene blev efterfølgende udrangeret og de fleste ophugget med undtagelse af otte vogne, der blev udtaget til bevaring. De seks af dem skal bevares som et køreklart tog, mens den syvende, 1089, er udstillet på Sporveismuseet Vognhall 5. Den ottende, 1155, skal bevares som ombygget til T1300-vogn, nr. 1335.

Modeller

Eksterne henvisninger 

T-banen i Oslo
T1300

T1300 var en type metrovogne, der blev benyttet på T-banen i Oslo.

I første omgang anskaffede vognene 1301-1333 (serie T5 og T6) fra 1978 til 1981. Efterfølgende ombyggedes T1000-vognene 1147-1162 (T4) til 1334-1349 (T7 og T8) fra 1985 til 1989. Vognene adskilte sig oprindeligt fra T1000-vognene ved at være udstyret med pantograf til køreledning, som man benyttede på de vestlige T-baner, mens de østlige benyttede strømskinne, som T1000-vognene var udstyret til. T1300-vognene blev imidlertid efterfølgende ombygget til også at have strømaftager til strømskinne. Det betød at da de vestlige og østlige T-baner blev forbundet fra 1993, kunne de indsættes på hele nettet, med undtagelse af Grorudbanen øst for Hasle Station på grund af for lav tunnelhøjde. I praksis betød det begrænsede antal vogne dog, at de næsten udelukkende blev benyttet på linje 1 som tovognstog og på linje 4/6 som trevognstog. Det sidste var fordi, T5-T7 i modsætning til T1000 havde automatiske skiltekasser, der gjorde det enkelt af skifte mellem linje 4 og 6, der hænger sammen via T-baneringen.

Udseendemæssigt adskilte T1300 sig også noget fra T1000, for eksempel ved at de fleste vogne havde større vinduer i fronten, blandt andet for at give bedre oversigtsforhold ved overgange i niveau.

Den sidste vogn blev sendt til Gjøvik for ophugning 22. april 2010. Tre T1300-vogne er bevaret, 1306, 1320 og 1335. Oprindeligt bevarede Oppland metall, der ophuggede resten af vognene, også vogn 1328, men den blev ophugget i vinteren 2012.

Modeller

Noter

Eksterne henvisninger 

T-banen i Oslo
Regres

Regres (eller regreskrav) er et betalingskrav som fremsættes af en skyldner eller kautionist over for en eller flere andre personer. Ordet kommer fra det latinske regressus, som betyder tilbagegang.
Hvis f.eks. flere personer skal betale en samlet erstatning, og det fulde beløb i første omgang betales af den ene person, kan denne person bagefter fremsætte regres mod de øvrige erstatningsansvarlige. Tilsvarende gælder for en kautionist, som har betalt en bankgæld for en hovedmand.

Regres er nævnt i erstatningsansvarsloven (EAL) § 17 og ment i samme lovs § 23, stk. 1 “kan kun kræves betalt af denne ...”

Et forsikringsselskabs regresret er nævnt i EAL § 22. Efter CMR-loven § 46 kan der anlægges regressøgsmål.

Regres kan forekomme ved forsikring. Regres kan gennemføres som enten overskudsregres eller brøkdelsregres.

Ved springende regres rettes kravet mod et tidligere led i en aftalekæde.

Regres ved flere skadevoldere 
Regres er især relevant for solidarisk hæftelse (EAL § 25), hvor en skadevolder kan rejse regreskrav mod en anden skadevolder i deres indbyrdes mellemværende. En skadevolder kan ikke fremsætte regreskrav mod en anden skadevolder i en sag, hvor der gælder pro rata hæftelse.

Videre læsning 
side 382 i Bo von Eyben: Juridisk Ordbog. 14. udgave. 2016. Karnov Group.

Litteratur 
Bo von Eyben & Helle Isager: Lærebog i erstatningsret. 9. udgave. 2019. Djøf Forlag.

Referencer 

Juridiske begreber
Jura
Retsvidenskab
Finansiel økonomi
Formueret
Obligationsret
Groß Grönau

Groß Grönau er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Groß Grönau grænser mod nord og vest direkte til forstaden St. Jürgen i Lübeck og udgør dermed en del af byområdet. Amt Lauenburgische Seen har et kontor i byen.
Mod øst grænser kommunen til floden Wakenitz, hvis østbred er delstatsgrænse til Mecklenburg-Vorpommern. Langs Wakenitz løber Drägerweg der er en 18 km lang vandrerute mellem Lübeck og Rothenhusen ved Ratzeburger See.

Trafik 
Alte Salzstraße (Landesstraße 331) går i nord-sydlig retning gennem kommunen. Lige syd for kommunegrænsen er der ved Groß Sarau tilkørsel til motorvejen A20.
Lige vest for kommunen ligger Lübecks lufthavn, Flughafen Blankensee.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Tomás Lefever

Tomás Enrique Lefever Chatterton (født 1926 i Valparaiso, død 2003 i Santiago, Chile) var en chilensk komponist og digter.

Lefever tog privat undervisning hos forskellige lærere i Santiago. Han komponerede i mange stilarter og var også en kendt digter i sit hjemland.

Han har skrevet 3 symfonier, orkesterværker, filmmusik, elektronisk musik, scenemusik, koncerter for mange forskellige instrumenter etc.

Udvalgte værker 

 Symfoni nr. 1 "Sinfonia 1964" (1964) - for orkester
 Symfoni nr. 2 (19?) - for orkester
 Symfoni nr. 3 (19?) - for orkester
 "Symfoni Koncertante" (1965) - for obo, slagtøj og strygeorkester

Kilde 
 Om Tomás Lefever på musicweb-international.com 

Komponister fra Chile
Digtere fra Chile
Forfattere fra Chile
Paul Tillich

Paul Johannes Tillich (født 20. august 1886 i Starzeddel, Landkreis Guben i Brandenburg; død 22. oktober 1965 i Chicago, USA) var en tysk-amerikansk protestantisk teolog, dogmatiker og religionsfilosof.

Tillich hører med Karl Barth, Dietrich Bonhoeffer, Rudolf Bultmann og Karl Rahner til kredsen af indflydelsesrige tyske teologer i første halvdel af det 20. århundrede.

Han var filosofiprofessor i Frankfurt am Main, men blev afskediget i 1933 af nazisterne.
Hans udvandring til USA, og hans arbejde på Harvard University og University of Chicago lagde grunden til den opmærksomhed han fik, der også indebar en omfattende international sekundærlitteratur.

Han er især kendt for en såkaldt korrelationsmetode, efter hvilken det kristne budskab skal være svaret på tidens eksistentielle spørgsmål.

Se også 

 Eksistensteologi
 Eksistentiel terapi
 Eksistentiel filosofi

Udvalgte værker 
 Paul Tillich: The Courage To Be, 1952 ; dansk: Mod til livet, 1995 - 
 Paul Tillich: Dynamics of faith, 1957 ; dansk: Troens dynamik, 1970 - 
 Paul Tillich: Systematic Theology, 1-3, 1951-63

Litteratur 
 Eberhard Harbsmeier (red.): Den religiøse dimension: Paul Tillich og religionspædagogikken, 2006.  − Af indholdet: Kjeld Holm: "Paul Tillich - også en politisk teolog". Svend Bjerg: "Korrelationsmetoden i Paul Tillichs teologi". Troels Nørager: "Religionsbegrebet hos Paul Tillich". Eberhard Harbsmeier: "Den personlige og den upersonlige Gud : Paul Tillichs gudsbegreb og religionspædagogikken". Steffen Johannessen: "Den religiøse dimension" : et religionsfilosofisk begrebs indtog i en formålsformulering
 Søren Holm: Religionsfilosofien i det tyvende Aarhundrede, bind 2, side 267-294. 1952
 H.C. Wind (red.) Religionen i krise, II, side 305ff - 1980  - Om forholdet mellem teologi og psykologi

Referencer

Eksterne henvisninger 

 
 "Paul Tillich" hos Den Store Danske, DSD af professor N.H. Gregersen
 "Deutsche Paul-Tillich-Gesellschaft"  fra universitetet i Trier. Med tidslinje
 "Tillich-Lexikon zu den Grundbegriffen der Systematischen Theologie" (de) - Et Tillich-leksikon til grundbegreberne i den systematiske teologi



Religionsfilosoffer
Teologer fra Tyskland
Kristne forfattere
Ansatte ved Humboldt-Universität zu Berlin
Ansatte ved Leipzigs Universitet
Ansatte ved Harvard University
Tyskere i 1900-tallet
Amerikanere i 1900-tallet
Tyskere i 1800-tallet
Foreningen for Dansk Internet Handel

FDIH (Foreningen for Dansk Internet Handel) har som formål at arbejder for at styrke vilkårene for internethandel i Danmark og internationalt.

FDIH står for Danmarks største analyse om danskernes adfærd på nettet, FDIH e-handelsanalyse og prisuddeling, E-handelsprisen.

FDIH arrangerer årligt 20-30 arrangementer med fokus på deling af viden med relevans for e-handelsvirksomheder og leverandører. Største arrangement er E-handelskonference & Messe med over 1000 deltagere.

FDIH blev stiftet i 1997, og i 2012 var FDIH sammen med søsterorganisationer i Frankrig og Holland initiativtager til stiftelsen af Ecommerce Europe, der varetager e-handlens interesser over for EU.

FDIH fusionerede i 2020 med Dansk Erhverv.

Referencer 

Elektronisk handel
Brancheforeninger i Danmark
Australsk ibis

Australsk ibis () er en storkefugl, der lever i Australien, på Ny Guinea og Salomonøerne.

Noter 
 Avibase - the world bird database

Eksterne henvisninger 

Ibis
Fugle fra Melanesien
Ibisser
Kolsås Station

Kolsås Station (Kolsås stasjon) er en metrostation, der er endestation for Kolsåsbanen på T-banen i Oslo. Stationen er den nærmeste i forhold til Kolsås leir, der er det norske forsvars anlæg i Kolsås, det tidligere AFNORTH NATO-hovedkvarter.

Stationen blev åbnet i 1930, da Bærumsbanen blev forlænget fra Avløs til Kolsås. Oprindeligt var det et rent sporvognsstoppested med vendesløjfe for sporvogne, der kun kunne køre i en retning. Det blev betjent via Lilleakerbanen. Fra 15. juni 1942 kom der også forstadstog, efter at forbindelsen mellem Jar og Sørbyhaugen blev taget i brug.

Stationen blev lukket 1. juli 2006, da Kolsåsbanen blev lukket, mens den blev opgraderet til metrostandard. Stationen blev genåbnet 12. oktober 2014.

Eksterne henvisninger 

T-banestationer i Oslo
Etableret i 1930
Arne Henriksen
Hauger Station

Hauger Station (Hauger stasjon) er en metrostation på Kolsåsbanen på T-banen i Oslo.

Stationen blev lukket 1. juli 2006 sammen med Kolsåsbanen, da denne skulle opgraderes til metrostandard. Stationen blev genåbnet 12. oktober 2014.

Stationen har to perroner, en for østgående trafik mod Kolsås og en for østgående trafik mod Stortinget. I 1970'erne og 1980'erne var der en Narvesen-kiosk på perronen for østgående T-banetog. Tidligere var den over en overskæring i niveau for biler og gående, men den fjernet i forbindelse med ombygningen af stationen, da Kolsåsbanen blev opgraderet i begyndelsen af 2010'erne.

Eksterne henvisninger 

T-banestationer i Oslo
Etableret i 1930
Arne Henriksen
Gjettum Station

Gjettum Station (Gjettum stasjon) er en metrostation på Kolsåsbanen på T-banen i Oslo. Stationen blev åbnet 12. oktober 2014 som erstatning for den gamle Gjettum Station og Valler Station, der blev nedlagt i 2006, da Kolsåsbanen blev lukket for opgradering.

Eksterne henvisninger

Noter 

T-banestationer i Oslo
Etableret i 2014
Arne Henriksen
Avløs Station

Avløs Station (Avløs stasjon) er en metrostation på Kolsåsbanen på T-banen i Oslo. Stationen åbnede 1. juli 1924 som en del af sporvejen Lilleakerbanen men blev senere en del af Kolsåsbanen.

Stationen blev lukket for opgradering sammen med det meste af banen 1. juli 2006, og i stedet indsattes der busser. Opgraderingen bestod blandt andet i længere perroner, der kan tage tog med seks vogne ligesom det meste af den øvrige T-bane. Stationen genåbnede 15. december 2013 og fungerede som midlertidig endestation for Kolsåsbanen, indtil det sidste stykke til Kolsås genåbnede 12. oktober 2014.

Eksterne henvisninger 

T-banestationer i Oslo
Etableret i 1924
Arne Henriksen
Indisk ibis

Indisk ibis () er en storkefugl, der lever i det sydlige og sydøstlige Asien.

Noter 
 Avibase - the world bird database

Eksterne henvisninger 

Fugle fra Sydasien
Fugle fra Sydøstasien
Ibisser
Hellig ibis

Hellig ibis (Threskiornis aethiopicus) er en storkefugl, der lever i Afrika og det sydøstlige Irak.

Eksterne henvisninger 
 Netfugl.dk 
  Avibase - the world bird database

Ibisser
Nilfugle
Afrikas fugle
Rio Haryanto

Rio Haryanto (født 22. januar 1993 i Surakarta) er en indonesisk racerkører, der i 2016-sæsonen kørte Formel 1 for Manor Racing i sæsonens første halvdel. Det var Haryantos debutsæson i serien, ligesom han blev den første Formel 1-kører fra Indonesien.

Referencer

Eksterne henvisninger 

 Rio Haryantos officielle hjemmeside 
 

Formel 1-kørere fra Indonesien
Turt

Turt (Cicerbita) er en slægt med ca. 25 arter, der er udbredt i Nordafrika, Mellemøsten, Kaukasus, Himalaya og det meste af Europa. Det er én-, to- eller flerårige urter, der danner en kraftig jordstængel, og som indeholder mælkesaft. Stænglerne er behårede og udgår fra jordoverfladen, og de er kun forgrenede i den endestillede blomsterstand. De nederste blade er store og fjerdelte med trekantede endelapper og tandet bladrand. Blomsterne er samlet i kurve, som igen er samlet klaser eller aks. De enkelte blomster i kurvene er 5-tallige og regelmæssige med hvide, gule eller blå kronblade. Frugterne er nødder med fnok.

 Almindelig turt (Cicerbita alpina)
 Kæmpesalat (Cicerbita macrophylla)
 Alpeturt (Cicerbita plumieri)

 Cicerbita bourgaei - Tyrkiet og Kaukasus
 Cicerbita cyanea - Himalaya
 Cicerbita lessertiana - Indien
 Cicerbita macrantha - Nordindien, Nepal, Bhutan, Tibet og Sichuan
 Cicerbita macrorrhiza - Den sydligste del af den Russiske Føderation og Kaukasus
 Cicerbita muralis- Den sydligste del af den Russiske Føderation, Kaukasus og det meste af Europa
 Cicerbita prenanthoides - Den sydligste del af den Russiske Føderation og Kaukasus
 Cicerbita sonchifolia - Tyrkiet, Grækenland og Balkanlandene

Note 

Kurvblomst-familien
XXL

XXL () er en norsk detailvirksomhed, grundlagt i 2000 i Oslo. I 2016 var selskabet Nordens største kæde med sportsudstyr, og havde året før en omsætning på 5,1 milliarder kr., og et overskud på 570 mio. kr.

Historie 
Selskabet blev grundlagt i 2000 af brødrene Tore og Øivind Tidemandsen, og året efter åbnede de XXLs første butik, der blev placeret i centrum af Oslo.

3. oktober 2014 blev selskabet noteret på Oslo Børs, og fik en samlet værdi på cirka 6,2 mia. kr. Ved udgangen af 2015 havde XXL 24 varehuse i Norge, 20 i Sverige og otte i Finland. I 2016 gik selskabet ind på det danske marked for onlinesalg, uden at åbne fysiske butikker i landet.

Referencer

Eksterne henvisninger 

 
  

Virksomheder i Oslo
Detailvirksomheder fra Norge
Etableret i 2000
Sportsforretningskæder i Danmark
Orangegumpet drossel

Orangegumpet drossel () er en spurvefugl, der lever i Sydamerika.

Noter 
 Avibase - the world bird database

Eksterne henvisninger 

Drossel
Clint Eastwoods diskografi

Clint Eastwoods diskografi består af de albums og singler, som han har udgivet eller medvirket på i forskellige sammehænge. Han er audiofil og har haft en stor passion for musik hele sit liv, særligt når det gælder, jazz-, country- og westernmusik. Udover sin primære karriere som skuespiller, instruktør og filmproducer er han også pianiste og komponist. Han udviklede sig som ragtimepianist på et tidligt tidspunkt, og i slutningen af 1959 producerede han albummet Cowboy Favorites, som blev udgivet på pladesleskabet Cameo. Jazz har spillet en stor rolle i Eastwoods liv fra en ung alder, og selvom han aldrig blev en succesfuld musiker, har han videregivet sin passion for denne musikgenre til sin søn Kyle Eastwood, der er professionel jazzbassist og komponist. Eastwood har sit eget pladeselskab kaldet Malpaso Records, der er en del af Warner Bros. Records, som også står for distribueringen. Som en del af sin kontrakt med Warner Brothers har han fået udgivet alle sit filmmusik fra Eastwoods film fra Broerne i Madison County og fremefter. Eastwood var med til at skrive "Why Should I Care" med Linda Thompson-Jenner og Carole Bayer Sager, som blev indspillet af Diana Krall tilm filmen True Crime. "Why Should I Care" blev også udgivet på Kralls album When I Look In Your Eyes i 1999.

Eastwood har skrevet filmmusikken til Mystic River, Million Dollar Baby, Flags of Our Fathers, Grace Is Gone, Changeling, Hereafter, J. Edgar og den oprindelige klaverkomposition til In the Line of Fire. En af hans sange kan høre til rulleteksterne i Gran Torino.

Albums

Singler

Gæsteoptræden

Referencer

Bibliografi

Eksterne henvisninger 
 Clint Eastwood på Discogs

Eastwood, Clint diskografi
Diskografi
Sauber

Alfa Romeo Sauber F1 Team er et schweizisk Formel 1-team, grundlagt i 1970'erne af Peter Sauber. Indtil 1993 deltog teamet i forskellige sportsvognklasser, inden de fra -sæsonen debuterede i Formel 1. 

Teamet har som uafhængig aldrig vundet et Formel 1-løb, indtil det i 2005 blev solgt til BMW, og fra  til  kørte under navnet BMW-Sauber. I den periode blev det til én sejr, inden BMW fra udgangen af 2009 trak sig ud af Formel 1, og solgte teamet tilbage til Peter Sauber. Fra  var BMW-navnet fjernet fra teamets navn. Teamet har siden da benyttet motorer fra Ferrari typisk med ældre specifikationer, dette medførte at Sauber i juni 2017 skrev kontrakt med Honda om levering af motorer til 2018-sæsonen. Denne kontrakt blev dog annulleret og der blev lavet en ny kontrakt med Ferrari som indebar at teamet også skiftede navn til Alfa Romeo Sauber F1 Team.

Formel 1 kørere og sæsoner siden 1993

Referencer

Eksterne henvisninger

 Saubers officielle hjemmeside 

Formel 1-konstruktører
Motorsport i Schweiz
Manor Racing

Manor Racing er et britisk Formel 1-team, grundlagt i juni 2009, og debuterede i Formel 1 fra -sæsonen.

Historie
Forretningsmanden Stephen Fitzpatrick, ejeren af Manor Motorsport, meddelte i juni 2009 at han ville gå ind i Formel 1 fra 2010. Det skete under navnet Virgin Racing på grund af en sponsoraftale. Året efter skiftede teamet navn til Marussia Virgin Racing, inden det fra 2012 til 2014 hed Marussia F1 Team.

I  slutningen af -sæsonen kom teamet i store økonomiske problemer, og man var tæt på at lukke holdet. Dette blev afværget efter at nye investorer gik ind i selskabet og sikrede overlevelsen. I 2015 kørte teamet under navnet Manor Marussia F1 Team.

I 2016 gik teamet under et komplet re-branding under Fitzpatricks ejerskab, og holdets farver er ændret til orange, hvid og blå.

Navne og statistik i Formel 1

Referencer

Eksterne henvisninger 

 Manor Racings officielle hjemmeside 

Formel 1-konstruktører
Motorsport i Storbritannien
Etableret i 2009
Asynje (flertydig)

Asynje kan henvise til flere artikler:

 Asynje - et væsen i den nordiske mytologi
 Asynje (band) - dansk folktronicaband
Bouzouki

Bouzouki er et græsk strengeinstrument. Bouzoukien, som kan klassificeres som en langhalset lut, har tre eller fire kor (strengepar). Bouzoukien med fire kor stemmes normalt Cc Ff AA dd. I midten af 1960'erne blev bouzoukien introduceret i Irland og optaget i den irske folkemusik-tradition. I modsætning til græsk bouzouki er irsk bouzouki fladbundet og stemmes som en oktavmandolin – 'G'G DD AA ee.

Ordet kommer fra moderne græsk, μπουζούκι, afledt fra tyrkisk, bozuk ("ødelagt" eller "ribbet") eller büzük ("indsnævret") – og henviser til udviklingen af instrumentet, som er en videreudvikling af strengeinstrumenterne saz og bağlama.

Litteratur 
 Tobe Richards: The Greek Bouzouki Chord Bible: CFAD Standard Tuning 1,728 Chords. Cabot Books, Bristol (UK) 2007.

Eksterne henvisninger 

 Informationen auf zupfmusik-bw (deutsch) 
 Deutschsprachiges Bouzoukiforum

Strengeinstrumenter
Suzuka

Suzuka er en by i Japan med godt 195.000 indbyggere. Den er beliggende i præfekturet Mie, 50 kilometer sydvest for Nagoya. Den moderne del af Suzuka blev grundlagt 1. december 1942.

Ved byen ligger racerbanen Suzuka-banen, hvor der blev kørt Formel 1-løb første gang i .

Eksterne henvisninger 

 Suzukas officielle hjemmeside

Byer i Japan
Etableret i 1942
Villum Jensen

Henrik Villum Jensen (født 23. juli 1906, død 1992) var en dansk læge og forfatter. Som søn af Johannes V. Jensen skrev han sine erindringer om barndomshjemmet i bogen Min fars hus der udkom på Gyldendal i 1976.
Han havde i 1959 debuteret som børnebogsforfatter med romanen Familien på Carlsø.
Året efter blev det til Lang rejse på havet illustreret af Kaj Nordstrøm og Fire kup.
I 1967 udgav han romanen Den blå cykel, mens Guld til et armbånd blev udgivet i 1990.
Villum Jensens brødre var kredslæge Jens Jensen og professor Emmerik Jensen, mens hans farfar var dyrlægen og forfatteren Hans Jensen og dermed af Jensen-familien fra Farsø.

Villum Jensen fungerede som læge i Vangede med hus på Skolebakken. 
Med virke i 1950'ernes Vangede blev han lystigt erindret som "noget for sig selv" med interesse for specialcykler og som en der kunne finde på at tælle sine blomster i haven.
Hans søn, der blev født i 1962 i Vangede, er motorjournalisten Frans Elsass.

Dan Turèlls prosadigt Og præsten i Vangede udgivet i Karma cowboy fra 1974 indeholder en beskrivelse af en læge i Vangede, en "der lignede et stort sært hidtil ukendt insekt / eller en gal sommerfuglesamler med flaprende natsværmernet og plus-fours / fra et dansk lystspil fra 1930-erne".
Lægen er ikke navngivet, men der tænkes nok på Villum Jensen: "Og han var søn af en kendt mand".

I Jane Aamunds erindringer Den hvide verden er Jensen også nævnt. 
Han var læge i Aamunds barndomshjem og hun erindrede ham med en "gul racercykel", en "bongocykel" og som "ung og avanceret", humoristisk og en der havde orden i sagerne men oprindeligt fravalgt som huslæge da Aamunds far anså Jensen for ikke at tage hans "lægegerning højtidligt nok".

Jensen er citeret i Den Danske Ordbog for udtrykket "et trøstens ord".

Henvisninger 

Læger fra Danmark
Børnebogsforfattere fra Danmark
Johannes V. Jensen
Romanforfattere fra Danmark
Selvbiografer fra Danmark